《奉赠绍兴总管王叔能》
元代·张九思

蓬莱高压水精宫，牧守清明似范公。绿野犁锄春雨外，画船箫范夕阳中。

堤防地设三江险，楼阁天开七郡雄。珍重能文王博士，为磨贞石纪丰功。

作者简介：（1242—1302）大都宛平人，字子有。世祖至元二年，入备宿卫，侍太子真金，以工部尚书兼东宫都总管府事。十九年，高和尚、千户王著杀丞相阿合马。九思率宿卫平定事变，捕获著等。累拜中书平章事，加大司徒。